Aalborgs Stifts Adresseavis, 1825-07-20
Den 13de Juni blev i Landsoverretten paadømt Sagen: Major, Baron C. F. v. Juel til Lundbek (mødte skriftlig), contra: N. Lykke, for Cancellieraad og Herredsfoged Spies i N. Sundbye, angaaende 2600 Rbd. Sølv, Appellanten skylder Jndstævnte efter Obligation, og som hiin paastaaer denne uberettiget at opsige, uden Cancelliets Samtykke, fordi Capitalen formeentlig tilhører en Umyndig. - Dom: Birketingsdommen bør ved Magt at stande. Processens Omkostninger for Overretten betaler Appellanten til Jndstævnte med 16 Rbd. Sølv. - Ved Lundbek Birketingsret er Baron Major v. Juel tildømt at indfrie sin for den paastævnte Capital udgivne Panteobligation, betale Beløbet med 2600 Rbd. Sølv, eller Sedler efter Qvartalscoursen i Forfaldstiden, med Renter samt Opsigelsens Bekostning. Processens Omkostninger ophævede. Samme Dato Sagen: Bastrup, for Capitain Sehestedt til Thestrup, contra: F. Lykke, for Procurator Holst i Horsens, angaaende 72 Rbd. 95 s. S. og T., Jndstævnte affordrer Appellanten. - Dom: Appellanten bør til Jndstævnte at betale 72 Rbd. 95 s. S. og T med Renter, samt Processens Omkostninger for Underretten med 25 Rbd. Sølv. Processens Omkostninger for Overretten ophæves. - Ved Voer og Nim Herreders Ret er Capitain Sehestedt ligeledes paalagt at betale bemeldte Beløb med Renter. Samme Dato Sagen: Nyboe, befalet for Værgen for Pastor emeritus Thomsen, Apotheker og Dannebrogsmand Honore i Fredericia, contra: Rod, befalet for Pastor Gjessing i Hersleb, angaaende 2de paa Hersleb Præstegaards Mark af Pastor Thomsen nedbrudte Huse, hvorfor Jndstævnte affordrer Appellanten Godtgjørelse. - Dom: Appellanten bør, imod til Directionen for Ribe Stifts offentlige Midler, foruden allerede betale 50 Rbd., endvidere at betale 5 Rbd. Sølv med Renter af 55 Rbd. Sølv fra 15de September 1815, for Tiltale i denne Sag frie at være. Processens Omkostninger for begge Retter ophæves, dog at Jndstævnte betaler Appellantens befalede Sagsøreres Salaria med 16 Rbd. Sølv til hver. - Ved Fredericia Stadstingsret er Pastor Thomsen tildømt, inden 6 Maaneder fra Dommens Forkyndelse, og under 5 Rbd. daglig Mulct, forsvarligen at opføre 2de Huse, det ene paa 7, det andet paa 6 Fag, paa Hersleb Præstegaards Mark, eller og til Pastor Gjessing betale sammes Værdi, samt Godtgjørelse for Afsavnet efter uvillige Mænds Skjøn. Den 20de Juni Sagen: Actor, Otterstrøm, contra: Nyboe, Defensor for Jens Jacobsen Glatved i Viborg Arrest, der tiltales for flere begaaede Tyverier og Betlerier. - Dom Tiltalte bør hensættes til Forbedringshuusarbeide i Viborg, Tugt- og Forbedringshuus i 8 Maaneder. J Henseende til Erstatning og Omkostninger, bør Byetingsdommen ved Magt at stande. Ved Viborg Byes Extraret er Tiltalte tildømt at straffes med Fængsel i 14 Dage, og dernæst at hensættes til Forbedringshuusarbeide i Viborg Tugt- og Forbedringshuus i 2 Aar, samt at betale Actionens Omkostninger og Erstatning, 2 Rbd. 4 Mk. 5 1/2 s. S. og T. Samme Dato Sagen: Rod, befalet for Selveiergaardmand Jacob Larsen af Vester Hvidberg, contra: Nyboe, ligeledes befalet for Anders Hauge ibidem, angaaende en, paa Grund af Obligation, Forliig og Udlæg for 265 Rbdlr. Sedler med Renter, Jndstævnte har tilgode hos Appellanten m.v., over dennes Gaard, Ind- og Udboe samt Besætning, med mindre end 14 Dages publiceret Varsel, afholdt Auction. - Dom Den paaankede Auctionsforretning bør, forsaavidt Appellantens Gaard ved samme er bleven bortsolgt, ugyldig at være.